Virallinen lehti nro C 031 , 05/02/1999 s. 0032



KIRJALLINEN KYSYMYS E-1309/98 esittäjä(t): Laura González Álvarez (GUE/NGL) ja Pedro Marset Campos (GUE/NGL) komissiolle (29. huhtikuuta 1998) Aihe: Espanjalaisten Ingeniero Técnico -tutkinnon suorittaneiden osallistuminen virkamieskilpailuihin Kysyn ura-alueiden A ja LA virkamieskilpailuihin osallistumisesta seuraavaa: 1. Miksi komissio on sisällyttänyt vaatimuksen "korkeakoulututkinnosta" espanjankieliseen ilmoitukseen avoimesta kilpailusta KOM/A/1047 (EYVL C 145, 13.5.1997.), eikä ole sisällyttänyt kyseistä vaatimusta saksankieliseen ilmoitukseen samasta kilpailusta? 2. Miksi komissio on sisällyttänyt vaatimuksen "ylemmästä korkeakoulututkinnosta" espanjankieliseen ilmoitukseen avoimesta kilpailusta KOM/A/720 ja KOM/A/721 (EYVL C 52, 28.2.1991.), eikä ole sisällyttänyt kyseistä vaatimusta muunkielisiin ilmoituksiin samasta kilpailusta? 3. Eräissä jäsenvaltioissa Ingeniero Técnico -tutkinto (kolmivuotinen espanjalainen teknisen insinöörin tutkinto) oikeuttaa osallistumaan tohtorin tutkintoon valmistavaan opetukseen. Miksi komissio katsoo, että tämän tutkinnon suorittaneet eivät voi osallistua tohtorikoulutukseen? 4. Onko totta, että komissio on ilmaissut Espanjan viranomaisille pelkonsa siitä, että espanjalaisten Ingeniero Técnico -tutkinnon suorittaneiden pääseminen ura-alueen A ja LA virkoihin pakottaisi hyväksymään kolmen vuoden tutkinnon suorittaneita muista jäsenvaltioista? Onko tämä hyväksyttävä syy torjua espanjalaisten Ingeniero Técnico -tutkinnon suorittaneiden osallistuminen virkamiskilpailuihin? 5. Miksi kilpailuun voi osallistua brittiläisillä Bachelor of Arts, Bachelor of Science ja Bachelor of Engineering -tutkinnoilla, vaikka ne kaikki ovat kolmivuotisia tutkintoja, eikä silti hyväksytä espanjalaisia Ingeniero Técnico -tutkinnon suorittaneita? Komission jäsenen Erkki Liikasenkomission puolesta antama vastaus (5. kesäkuuta 1998) Käsitteen "diploma universitario" oikea saksankielinen käännös on "abgeschlossenes Hochschulstudium", ja tätä käännöstä on käytetty myös Euroopan yhteisöjen virallisessa lehdessä(1) julkaistussa KOM/A/1047 kilpailuilmoituksessa. Avointen kilpailujen KOM/A/720 ja KOM/A/721 osalta komissio pyytää arvoisia parlamentin jäseniä tutustumaan ensimmäisen oikeusasteen tuomioistuimen 3. maaliskuuta 1994 asiassa T/82/92 Cortés Jiménez vastaan komissio antamaan tuomioon(2). Espanjalainen tutkinto "Ingeniero Técnico" on alempi korkeakoulututkinto, joka ei oikeuta tohtorin tutkintoon tähtääviin opintoihin Espanjassa(3). Komission on perustettava päätöksensä siitä, mahdollistaako jokin tutkinto pääsyn komission virkoihin, sen jäsenvaltion lainsäädäntöön, jossa hakija on kyseisen tutkinnon suorittanut, tässä tapauksessa Espanjan lainsäädäntöön. Lisäksi komissio pyytää arvoisia parlamentin jäseniä katsomaan muun muassa seuraaviin kirjallisiin kysymyksiin komission antamia vastauksia: E-2749/97 García Arias(4), E-4186/97 Dührkop Dührkop(5), E-640/98 - E-645/98 Hernández Mollar, E-724/98 - E-727/98 Méndez de Vigo, E-674/98 - E-678/98 Gutiérrez Díaz(6), jotka ovat samasta aiheesta. (1) EYVL C 145, 13.5.1997. (2) EYVL C 52, 28.2.1991. (3) Katso "Ley General de ordenación del Sistema Educativo, 1990". (4) EYVL C 82, 17.3.1998. (5) EYVL C 304, 2.10.1998, s. 15. (6) EYVL C 354, 19.11.1998, s. 12.